GRUP+4+-+CONTE+3+-+INICI

=**COM CONSTRUIR LA PAU AMB EN PAU**= = **Escola Joan Llongueras** =

Aquesta història que us explicarem va passar l’any 2007, a la ciutat de Badalona, més concretament al barri dels Xulos. Hi vivia un noi que es deia Pau, tenia 23 anys i era músic de hip-hop i de rap. Va descobrir que al seu barri hi havia gent molt trista perquè tenien problemes i va pensar que amb les seves cançons podia ajudar perquè s’animessin i s’atrevissin a lluitar per les seves cases.

En Pau, quan era petit, anava a l’escola Joan Llongueras i, un dia, va anar a visitar els nens i les nenes de 5è. Quan va sortir, pel camí, va tenir una idea; fer un videoclip per recollir diners i ajudar a la gent a aconseguir vivenda pública social.

Va trucar al seu amic Àlex perquè l’ajudés a enregistrar el videoclip. Es van reunir amb els nens i les nenes de cinquè i van estar durant tot un dia creant i gravant la cançó que van titular //“[|se buscan #valientes]//”. Quan el tenien enllestit el van projectar a la Plaça de la Vida i la gent es va aixecar de les seves cadires per començar a rapejar i cantar. Es van animar tant que van crear el grup per defensar els drets de la gent que no tenia sostre.

A aquesta plataforma que van crear li van posar el nom //d’”els rapers que volen ajudar la gent”.// Des d’aleshores es van dedicar a crear cançons amb missatges de pau, valors i convivència. Van iniciar una gira per tota Catalunya per a conscienciar a la gent que, a massa llocs, els drets de les persones no estaven garantits. Quan va acabar la gira, la plataforma //”Els rapers que volen ajudar la gent” va// aconseguir reunir 7.448.332 persones, és a dir, tota la gent de Catalunya.

Amb la cooperació de totes les persones, que van lluitar juntes, van aconseguir que tothom tingués un habitatge digne i van aconseguir la pau social. Van aprendre que, només treballant com una pinya, es pot arribar molt més lluny.